चेन्नई में बेचे; कपल अरेस्ट, तीन और आरोपियों की तलाश जारी
Bangalore Tomato Vehicle Robbery. Follow Tomato (Tamatar) Price Hike, Bangalore Latest News, Reports and Updates On Dainik Bhaskar (दैनिक भास्कर) बेंगलुरु में 8 जुलाई को 2 हजार किलो टमाटर से भरे ट्रक को लूटने के मामले में कर्नाटक पुलिस ने एक कपल को गिरफ्तार किया है।
बेंगलुरु में 8 जुलाई को 2 हजार किलो टमाटर से भरे ट्रक को लूटने के मामले में कर्नाटक पुलिस ने एक कपल को गिरफ्तार किया है।
गिरफ्तार कपल की पहचान वेल्लोर के रहने वाले भास्कर और उसकी पत्नी सिंधुजा के रूप में हुई है। मामले में तीन अन्य आरोपी रॉकी, कुमार और महेश की तलाश जारी है।
किसान चित्रदुर्ग जिले के हिरियूर शहर से कोलार बाजार में टमाटर ले जा रहा था। टमाटरों पर नजर पड़ने के बाद बदमाशों ने गाड़ी का पीछा किया था।
उन्होंने वाहन को रोक लिया और किसान और ड्राइवर के साथ मारपीट की। बदमाशों ने आरोप लगाया कि ट्रक ने उनकी गाड़ी को टक्कर मारी है।
किसान को गाड़ी से धकेल दिया था
उन्होंने किसान से पैसों की मांग की और धमकाया। इसके बाद पैसे ट्रांसफर करवा लिए। वे किसान के साथ ट्रक में सवार हो गए। बाद में बदमाशों ने किसान को जबरदस्ती बाहर धकेल दिया था और टमाटर लदा ट्रक लेकर फरार हो गए। किसान ने इसकी शिकायत पुलिस में की थी।
चेन्नई ले जाकर बेचे टमाटर
आरोपी ट्रक लेकर चेन्नई गए थे और वहां टमाटर बेचे थे। जब उन्होंने देखा कि ट्रक लूट की खबर सोशल मीडिया पर वायरल हो रही है तो उन्होंने ट्रक को वापस लाकर पीन्या और बेंगलुरु के पास पार्क कर दिया और दूसरी बिना नंबर की गाड़ी में भाग गए। पुलिस ने सीसीटीवी फुटेज से सुराग जुटाए और आरोपियों तक पहुंची।
टमाटर से जुड़ी ये खबरें भी पढ़ें: 
कर्नाटक में 2.5 टन टमाटर से भरा ट्रक हाईजैक, टक्कर से कार का शीशा टूटा था; कार सवारों ने हर्जाना मांगा, नहीं मिला तो ट्रक ले गए
कर्नाटक में टमाटर से भरा ट्रक हाईजैक करने का मामला सामने आया है। ट्रक में ढाई टन टमाटर लोड था। इसकी कीमत 3 लाख रुपए बताई जा रही है। पुलिस ने बताया- 8 जुलाई को चित्रदुर्ग का किसान मल्लेश टमाटर लेकर कोलार जा रहा था। रास्ते में ट्रक एक कार से टकरा गया। कार का शीशा टूट गया था।
कार में सवार 3 लोगों ने किसान और ड्राइवर को रोक लिया। आरोपियों ने दोनों को अपशब्द कहे और हर्जाने में बड़ी रकम की मांग कर दी। पढ़ें पूरी खबर...
बेलूर में एक किसान के 2.7 लाख रुपए के टमाटर चोरी हुए थे
कर्नाटक में एक महिला के खेत से 2.5 लाख रुपए के टमाटर चोरी हो गए। चोर 4 जुलाई की रात हासन जिले के गोनी सोमनहल्ली गांव में पहुंचे और खेत से 50-60 बैग टमाटर लेकर फरार हो गए। महिला किसान धारिणी की शिकायत पर हलेबीडु थाने में चोरी का केस दर्ज किया गया है।
धारिणी ने कहा कि चोरी तब हुई जब टमाटर की कीमत 120 रुपए प्रति किलो से ऊपर थी और धारिणी फसल काटकर बेंगलुरु के बाजार में ले जाने की तैयारी कर रही थी। हलेबीडु पुलिस ने कहा- हमने सुपारी और बाकी कॉमर्शियल फसलों की चोरी के बारे में सुना था, लेकिन ये कभी नहीं सुना कि किसी ने टमाटर चुराए हों। पूरी खबर यहां पढ़ें...
किसानों ने 1 रुपए किलो बेचा, अब कीमत 100 पार
19 मई 2023 की खबर है। नासिक की कृषि उपज मंडी में किसान अपने टमाटर बेचने पहुंचे। मंडी में टमाटर की बोली 1 रुपए प्रति किलो लगी। कई किसान मंडी में बेचने की बजाय टमाटर वहीं सड़क पर फेंक कर चले गए। कहा जा रहा है कि टमाटर की कीमतों में अचानक उछाल मानसून और बारिश की वजह से आई है। इस मौसम में टमाटर की कीमतें हर साल बढ़ती हैं। पढ़ें पूरी खबर...